Rajasthan

Ing Rājasthān (Devanāgarī: राजस्थान, )  ing pekamaragul nang estadu ning Republica ning India karas king lapad. Sakup ne ing keraklan king maleparan ampong masákit tuknangan a  Great Indian Desert (Desiertu ning Thar), a ing sepu na kayagape ne ning lambak ning ilug a  Sutlej-Indus a atiu king angganan ning India ampong Pakistan. Kalele ne niting labuad ing Pakistan king albugan, ing Gujarat king mauli-albugan, ing Madhya Pradesh king mauli-aslagan, ing Uttar Pradesh ampong Haryana king pangulu-aslagan ampo ing Punjab king pangulu.

Ing Jaipur ing kayang tungku o capitoliu. Kayabe la kareng mayayakit king labuad deng Desiertu ning Thar king dake nang pangulu-albugan ning Rajasthan, ampo ing sepu ning Ilug Ghaggar malapit kareng akulkul da reng arkeolohiku king Kalibanga, a ilang pekamatuang atuklasan da king subkontinenti.
Mayayakit ya ing magdili-diling balen talimunduk o hill station ning Rajasthan, ing Mount Abu, ampo reng kabalitan king yatung Templu ning Dilwara, a banal a karinan a pupuntalan da reng Jain. Atin yang aduang reserve para kareng tigri ing Aslagan a Rajasthan, ing Ranthambore ampo ing Sariska, bukud pa king :en:Keoladeo National Park malapit king Bharatpur, a pikabaluan kanita kareng kayang ayup. 

Mitátag ya ing Rajasthan aniang 30 Marzu 1949, nung kapilan la mianib king Dominion of India deng estadung mardika (princely states) a tatalnan da reng Rajput. Ing pamialiwa na mu ning Rajputana ampong Rajasthan, miragdag la king kadua deng mapilang dake ning British India, king lalawigan ning Ajmer-Merwara. Miyalis no man king Madhya Pradesh deng dakeng atiu king kilual ning Rajputana, antimo ing lugal a Sumel-Tappa.

Lon la murin deti 
 Faces of Rajasthan
 :en:List of people from Rajasthan
 :en:Districts of Rajasthan
 :en:Dhani and villages

Dalerayan 

 Gahlot, Sukhvirsingh. 1992. RAJASTHAN: Historical & Cultural. J. S. Gahlot Research Institute, Jodhpur.
 Somani, Ram Vallabh. 1993. History of Rajasthan. Jain Pustak Mandir, Jaipur.
 Tod, James & Crooke, William. 1829. Annals & Antiquities of Rajasthan or the Central and Western Rajput States of India. 3 Vols. Reprint: Low Price Publications, Delhi. 1990. ISBN 81-85395-68-3 (set of 3 vols.)
 Mathur, P.C., 1995. Social and Economic Dynamics of Rajasthan Politics (Jaipur, Aaalekh)
 33 district Pratapgarh (jaipur naval)

Suglung palual 

 State Government of Rajasthan - Official home page
 Rajasthan Tourism Development Corp. - Official home page
 
 

States and territories of India